
Sülysáp Város Önkormányzata

Jegyzőjétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 3032-7/2015
Előterjesztést készítette: Koza Balázs irodavezető
Előterjesztés elkészítésének időpontja: 2015. augusztus 4.
Előterjesztést véleményezi: PVB
Döntés módja: nyílt szavazás, egyszerű szótöbbség 

Mellékletek: szöveges beszámoló (ET-hez csatolva)

E L Ő T E R J E S Z T É S

Sülysáp Város Önkormányzata Képviselő-testületének

2015. augusztus 13-án tartandó munkaterv szerinti ülésére

5. napirendhez

Tárgy: Tájékoztatás a helyi adóbevételek 2015. I. félévi alakulásáról
Tisztelt Képviselő-testület!

Az elmúlt időszak megfelelően a féléves beszámolóval együtt tájékoztatást adunk az adóbevételek időarányos teljesüléséről is. Ennek megfelelően idén is összegyűjtöttük az adóbevételekkel kapcsolatos leglényegesebb adatokat, információkat. 
Kérem az előterjesztett tájékoztatásom megtárgyalását és szíves elfogadását.

…/2015. (VIII. 13.) ÖKT határozati javaslat

Sülysáp Város Önkormányzatának Képviselő-testülete az adózás 2015. I. félévi helyzetéről szóló beszámolót elfogadja.

Határidő: azonnal

Felelős: jegyző

Sülysáp, 2015. augusztus 4.


Tóth Krisztina s.k. 


jegyző

TÁJÉKOZTATÁS

Sülysáp Város Önkormányzata gazdálkodásának 

2015. I. félévi helyzetéről

A Sülysáp Város Önkormányzata által kivetett adókat a helyi adókról szóló 25/2006. (XII. 18.) önkormányzati rendelet tartalmazza. Eszerint Sülysápon építményadó, telekadó és helyi iparűzési adó fizetésére kötelezettek a rendelet hatálya alá tartozó természetes és jogi személyek.  

A negyedik általunk beszedett adófajta a gépjárműadó, amely a központi költségvetés bevétele, és csak egy része jelenik meg az önkormányzatnál átengedett központi adóként. 

A beszedett gépjárműadó 40 %-a az önkormányzat bevétele, 60 %-a pedig átutalásra kerül a központi költségvetés részére. A megalkotott jogszabály nem tesz különbséget, hogy a befizetett adó a korábbi évek adóhátralékára került-e befizetésre, holott előírás az adóknál, hogy a befizetést először a múltra szóló tartozásként kell elszámolni. Ebből az következik, hogy nem csak a 2015. évi gépjármű adó 60 %-a kerül befizetésre a központi költségvetésbe, hanem a múltra szóló tartozásoké is.

Közhatalmi bevételek közé tartozik – így adóként működik – az ebrendészeti hozzájárulás is, ami 2013. évben került bevezetésre, illetve 2014. évben a mezőőri járulék is bevezetésre került a földhasználók részére.
Az adózás részben önadózással, részben kivetéssel történik. 

Az adóbevételek alakulása 2015. I. félévben

	Adófajta
	Tervezett adóbevétel 
(e Ft)
	Tényleges befizetés
(e Ft)
	Teljesítés
(%)

	Építmény és telekadó
	17.318
	11.248
	64,95

	Iparűzési adó
	106.374
	64.490
	60,63

	Gépjárműadó
	23.653
	17.027
	71,99

	Ebrendészeti hozzájárulás
	1.788
	1.414
	79,08


Az adóbevételeket pontosan megtervezni nagyon nehéz, a befizetéseket nagyban befolyásolja az emberek anyagi helyzete, az értékesítési piac beszűkülése, az egyre növekvő költségek, az építőipari körbetartozások, a felszámolási és csődeljárások stb. 

Ugyanakkor – ahogyan a pénzügyi beszámolóban is látszik – az adóbevételek nagy százaléka már a negyedév félév során teljesül.
Kintlévőségeink tekintetében elmondhatjuk, hogy folyamatosan indítjuk az inkasszókat.

Ezzel párhuzamosan szeretnénk az esetek többségét jogi útra terelni, behajtás, fizetési meghagyás stb.

A több éves gépjárműadó tartozások esetében kezdeményeztük a gépjárművek forgalomból való kivonását. 

Az elmúlt időszakban 31 db gépjármű forgalomból történő kivonását kezdeményeztük, az I. félévben behajtott hátralékok összege 8.453 e Ft.  A hátralék behajtása, azonnali inkasszó benyújtásával, felszólítással, telefonon való megkereséssel történt.  
A hatékonyabb behajtás érdekében a régóta tartozókat ellenőriztük a cégbírósági nyilvántartásban, azonban az ellenőrzött cégek nagyon sok esetben felszámolás vagy végelszámolás alatt voltak, amiről sok esetben nem kaptunk értesítést, így nem tudtuk bejelenteni követelésünket. A felszámolás alatt álló gazdasági társaságoknál több esetben jeleztük a követelésünket a felszámolóbiztosoknál, de sajnos fedezet hiányában nem történt kiegyenlítés.

Az adók módjára történő behajtásból (pl. közlekedési bírságok, szabálysértések) mintegy 196 e Ft bevétele származott az önkormányzatnak.

Kérem a tájékoztató szíves elfogadását!

Sülysáp, 2015. augusztus 4.

Koza Balázs s.k.

adó- és pénzügyi irodavezető

